Efter et langt forløb med økonomiske trængsler er Aalborg DH nu gået til skifteretten og har fået tilladelse til en rekonstruktion. Her skal selskabet forsøge at indgå akkord med kreditorerne. En rekonstruktion er Aalborg DHs sidste mulighed for at redde klubben, da blandt andre SKAT igennem længere tid har efterspurgt de penge klubben skylder. - Det er vores eneste mulighed for overlevelse, siger bestyrelsesformand Bjarne Brath til TV2/Nord. Aalborg DH får nu 30 dage til at få styr på den rekonstruktionen og betalingen til de sidste kreditorer. Hvis ikke SKAT og de andre kreditorer har fået deres penge til den tid, må klubben erklære sig konkurs og derved tvangsnedrykkes til 2. division. Advokat Anders Braad er udnævnt til rekonstruktør. Han har en "begrundet forventning om, at der i løbet af kort tid vil blive etableret et solidt grundlag for videreførelsen af selskabet." Aalborg DH mangler stadig 400.000 for at kunne betale samtlige kreditorere. Hvis Aalborg DH får gennemført rekonstruktionen - og altså overlever som klub - starter de næste sæson i Dame Håndbold Ligaen med minus 2 point.

Referat:
Aalborg DH udskyder igen betalingsfristen